Encara que els dos productes serveixen per al mateix, escriure en paper, un bolígraf i un roller tenen unes certes diferències que no has de passar per alt:
· La primera diferència es dona en la mecànica de funcionament del bolígraf. Aquest compta amb una boleta a la punta que, en ser pressionada contra el paper, deixa sortir la tinta que es troba emmagatzemada al bolígraf. A més a més, un cop haguem acabat d'utilitzar-ho i enlairem el bolígraf del paper, la boleta tornarà a posicionar-se en la seva posició inicial, tot bloquejant la sortida de tinta. Això permet que la tinta no s'assequi malgrat que no existeixi una tapa que protegeixi la punta. D'altra banda, el roller té la punta fixa i, per aquesta raó, en cas de no tenir una tapa que la protegeixi, la tinta pot assecar-se molt ràpidament.
· La segona diferència té a veure amb el resultat en les línies traçades amb tots dos. El bolígraf crea una línia més gruixuda, que pot variar lleugerament segons la pressió que exercim contra el paper mentre que el roller recrea una línia més fina i més saturada, similar a una línia traçada per una ploma.